open-index/open-wikipedia-markdown huggingface dataset:
Pryde of the X-Men

**X-Men: Pryde of the X-Men** (tunnetaan paremmin nimellä **Pryde of the X-Men**) on Marvel Comicsin tuottama piirrossarjan pilottijakso, joka näytettiin Yhdysvalloissa televisiossa ensimmäisen kerran vuonna 1989. Se julkaistiin myöhemmin myös VHS-videona. Pilottijaksossa seikkailevat Ryhmä-X:n jäsenet. Pryde of the X-Men oli myös ensimmäinen Ryhmä-X:stä kertova piirrosanimaatio. Jakson nimi on myös sanaleikki, joka viittaa ylpeyteen ja yhteen mutanteista, Varjokissaan eli Kitty Prydeen.

Sarja, jonka avausjaksoksi Pryde of the X-Men oli tarkoitettu, ei kuitenkaan koskaan valmistunut, joten pilotti jäi sen ainoaksi julkaistuksi jaksoksi. Sitä esitettiin useilla kanavilla, mutta ensimmäistä varsinaista Ryhmä-X-piirrossarjaa, *[[X-Men (vuoden 1992 animaatiosarja)|X-Men]]*, alettiin näyttää vasta vuonna 1992.

## Juoni

Jakson alussa Ryhmä-X:n arkkivihollinen, Magneto, pakenee häntä pidätelleestä voimakentästä Valkoisen Kuningattaren avustuksella. Samaan aikaan Kitty Pryde saapuu professori Charles Xavierin luo oppiakseen hallitsemaan mutanttikykyään, molekyylirakenteensa muuttamista. Xavier esittelee Kittyn Ryhmä-X:lle, johon kuuluvat Kyklooppi, Wolverine, Storm, Painajainen, Dazzler ja Kolossi. 

Magneto lähettää Pyron ja Blobin hakemaan Scorpio-komeetan jäljityskoordinaatit. Ryhmä-X päätyy taistelemaan näiden kanssa ja samaan aikaan Magneto ja Juggernaut hyökkäävät Xavierin kartanoon. Xavier lukee Magneton ajatukset ja saa selville, että tämä aikoo kaapata Cerebron, supertietokoneen, jonka avulla voidaan jäljittää mutantteja. Professori antaa Cerebron Kittylle ja käskee tätä pakenemaan, mutta Magneto saa kaikesta huolimatta koneen haltuunsa.

Palatessaan kartanolle Ryhmä-X:n jäsenet löytävät Xavierin ja Kittyn tajuttomina. Xavier lukee jälleen Magneton ajatukset ja saa tällä kertaa tietoonsa tämän suunnitelman kokonaisuudessaan. Magneto aikoo saada Scorpio-komeetan törmäämään Maahan. Ryhmä-X päättää lähteä Magneton perään tämän päämajaan, Maan kiertoradalla sijaitsevalle Asteroidi M:lle. He jättävät Kittyn Maahan, koska tehtävä on tälle vielä liian vaarallinen, mutta tyttö liukuu seinän läpi mukaan alukseen ja piiloutuu.

Erilaiset Magneton asettamat esteet karsivat Ryhmä-X:n jäseniä matkasta yksi kerrallaan ja lopulta vain Painajainen on yksin jäljellä Magnetoa vastaan. Magneto valmistautuu ampumaan Painajaisen, mutta silloin Kitty liukuu esiin lattian läpi ja saa Magneton osumaan vahingossa sivuun. Painajainen kääntää aluksen kurssin samaan aikaan kun Kitty taistelee Magneton kanssa. Säilyttääkseen kurssin Painajaisen täytyy kuitenkin riskeerata oma henkensä. Asteroidi M ja Scorpio-komeetta törmäävät ja Painajainen teleporttaa pakoon viime hetkellä.

## Muu media
Konamin vuonna 1992 julkaiseman kolikkopelin *[[X-Men (vuoden 1992 videopeli)|X-Men]]* juoni perustuu löyhästi pilottijaksoon.

## Lähteet
Mascarpone

**Mascarpone** on kermasta ja maidosta juoksutettua italialaista tuorejuustoa.  

Mascarponen rasvapitoisuus on 60-80 prosenttia kuiva-aineesta. Sen maku on mieto ja hienostunut, ja se tuoksuu happamattomalta kermalta.

Mascarponea käytetään esimerkiksi tiramisussa ja muissa jälkiruoissa. Sitä voidaan käyttää myös pääruoissa, kuten pastakastikkeissa.

## Valmistus
Mascarpone valmistetaan juoksuttamalla kerman ja maidon seosta sitruuna-, viini- tai etikkahapolla. Mascarponea on valmistettu perinteisesti lisäämällä kuumennettuun kermaan esimerkiksi sitruunamehua.

Mascarponea valmistettaessa jää jäljelle runsaasti heraa, jota voidaan käyttää esimerkiksi ricottajuuston valmistukseen. Mascarponen nimen onkin usein ajateltu juontavan italiankielen sanaan *mascarpa*, joka tarkoittaa erästä heratuotetta. Toinen versio nimen alkuperästä on, että se juontuisi ricottajuuston murrenimityksestä *mascarpia*. On myös esitetty, että nimi viittaisi espanjan kielen sanoihin *más que bueno* ’parempi kuin hyvä’. 

## Lähteet

## Aiheesta muualla

* Mascarponevaahtoa punaviinipäärynöiden kera
Oksana Fjodorova

**Oksana Fjodorova** on venäläinen Miss Universum -tittelin vuonna 2002 saanut henkilö. Hän luopui tittelistä päättääkseen oikeustieteellisen väitöskirjansa. Hän on työskennellyt poliisina Pietarissa, mutta myös laulanut, näytellyt, juontanut televisiossa, luennoinut yliopistossa ja toiminut UNICEFin hyvän tahdon lähettiläänä. Hän sai ensimmäisen lapsensa vuonna 2012.

## Lähteet

## Aiheesta muualla

* Oksana Fjodorovan kotisivut 
* Ex beauty queen gets one Rouble for charity work
Jabalpurin maanjäristys 1997

**Jabalpurin maanjäristys 1997** oli 22. toukokuuta 1997 tapahtunut maanjäristys Madhya Pradeshin osavaltiossa, lähellä Jabalpurin kaupunkia. Järistyksessä tuhoutui yli 8&nbsp;000 taloa, kuoli 38 ihmistä ja loukkaantui ainakin tuhat.

Järistyksen jälkeinen pelastusoperaatio oli verrattain pieni. Intian kansanpuolueen kansanedustajat antoivat yhden päivän palkkansa uhrien auttamiseen.

## Lähteet
Miesten Superpesiksen kausi 1990

Kausi 1990 oli ensimmäinen Superpesiksen kausi. Mestaruuden voitti Sotkamon Jymy kaadettuaan Imatran Pallo-Veikot loppuottelusarjassa otteluin 6-5, 9-11 ja 11-5. Pronssia voitti Hyvinkään Tahko, joka pronssiottelussa oli Kankaanpään Mailaa parempi kahden ottelun yhteenlasketussa tuloksessa juoksuin 14-13 (11-7 ja 3-6).

## Superpesiksen runkosarja

### Sarjataulukko

Normaalien sarjapisteiden lisäksi jaettiin myös jokeripisteitä.

### Ottelut

Loimaan Palloilijat putosi suoraan sarjasta. Tilalle nousi ykkössarjan voittaja Mansen Pesäpallo.

## Alemmat pudotuspelit

### Superpesiskarsinta

## Pudotuspelit

### Puolivälierät

### Välierät

### Pronssiottelut

### Loppuottelut

## Suomen mestarit

Sotkamon Jymy: Kari Hakkarainen, Olli Hartikainen, Timo Korhonen, Marko Kähkönen, Matti Nissinen, Eero Okkonen, Jorma Parviainen, Sami Sirviö, Asko Tuhkanen, Jouni Wallin, Janne Vuorinen, Unto Väisänen, Pelinjohtaja Aulis Väisänen, valmentaja Tapio Korhonen.

## Palkinnot

Urheilulehden arvopelaajat: Tiina Tammiruusu ja Vesa Liikala.

## Pelinjohtajat
* Alajärven Ankkurit: Pekka Peltomäki
* Hyvinkään Tahko: Stig Tainio
* Imatran Pallo-Veikot: Mikko Vitikainen
* Jyväskylän Kiri: Pekka Arffman
* Kankaanpään Maila: Seppo Uusi-Oukari
* Kiteen Pallo -90: Lasse Järvinen
* Kouvolan Pallonlyöjät: Aki Pöntinen
* Loimaan Palloilijat: Kalevi Luoma, Reijo Rahkonen
* Oulun Lippo: Tapio Väisänen
* Seinäjoen Maila-Jussit: Mauri Pyhälahti, Juhani Ristilä
* Siilinjärven Pesis: Raimo Tikkanen
* Sotkamon Jymy: Aulis Väisänen
* Vaasan Maila: Tuomo Olli
* Vimpelin Veto: Eero Latvala

## Pelaajatilastot
### Runkosarja
#### Lyöjätilasto

#### Etenijätilasto

#### Kärkilyöntitilasto

#### Tehotilasto

## Lopulliset sijoitukset

## Lähteet
* Pesis.fi − Miesten Superpesis 1990 <small>(arkistoitu)</small>
* Siukonen-Ahola: Urheilutieto 1991 ()
Rapid Eye Movement

__NOTOC__
**Rapid Eye Movement** on puolalaisen metalliyhtye Riversiden kolmas studioalbumi, joka julkaistiin 24. syyskuuta 2007.

## Kappaleet
Kaikki kappaleet säveltänyt Riverside ja sanoittanut Mariusz Duda.

# 
# 
# 
# 
# 
# 
# 
# 
# 

### Bonuslevy
# 
# 
# 
# 
# 

## Kokoonpano
* Mariusz Duda – laulu, kitara, basso
* Piotr Grudzinski – kitara
* Piotr Kozieradzki – rummut
* Michał Łapaj – kosketinsoittimet

## Arvostelut
* Imperiumi: 9/10
* Metal Storm: 
* Sea of Tranquility: 

## Lähteet

## Aiheesta muualla
* 
*
Niké Arrighi

**Nike Arrighi** (synt. **Marcella Arrighi**, 9. maaliskuuta 1944 Nizza, Ranska – 12. helmikuuta 2025 Rooma, Italia) oli ranskalainen näyttelijä. Arrighi esiintyi prinsessa Nadjan roolissa kuusiosaisessa brittiläisessä televisiosarjassa *Nadja* (*Ransom for a Pretty Girl*, 1966). Hänet nähtiin myös Tanith Carlislena Terence Fisherin ohjaamassa elokuvassa *[[Paholaisen morsian]]*.

## Lapsuus ja nuoruus
Arrighin isä oli italialainen diplomaatti ja kreivi Ernesto Arrighi, ja äiti australialainen malli ja prima ballerina Eleanora ”Nellie” Douglas Cox. Hän vietti varhaislapsuutensa Sydneyssä, jossa hänen isänsä toimi Italian konsulina, ja opiskeli taidetta Justin O’Brienin johdolla. Myöhemmin hän aloitti mallinuran Pariisissa ja siirtyi Lontooseen opiskelemaan näyttelijäntyötä RADA:ssa.

## Näyttelijäura
Näyttelijänurallaan Arrighi työskenteli uuden aallon elokuvantekijöiden, kuten Ken Russellin, François Truffaut’n, Jean-Luc Godardin ja Alain Resnaisin kanssa. Hän esiintyi televisiosarjoissa, kuten *[[Pyhimys (televisiosarja)|Pyhimys]]*, *[[Saarroksissa]]*, *[[Out of the Unknown]]*, *[[Man in a Suitcase]]* ja *[[The Champions]]*. Hän esiintyi myös elokuvissa kuten *[[Älä nosta siltaa, laske virtaa]]* (1968), *[[Women in love – rakastavaisia]]* (1969), *[[Saakelin sunnuntai]]* (1971), *[[Paholaiset]]* (1971), *[[Amerikkalainen yö]]* (1973) ja *[[Stavisky – ihana lurjus]]* (1974). Hammer-yhtiölle hän esiintyi kahdessa elokuvassa, tunnetuimpana roolinaan Tanith elokuvassa *[[Paholaisen morsian]]* (1967), jota hän piti yhtenä ylpeimmistä töistään. Hän näytteli myös mustalaisnaista elokuvassa *[[Draculan himo]]* (1971).

## Näyttelijäuran jälkeen
1970-luvun puolivälissä Arrighi jätti näyttelemisen ja keskittyi taiteeseen, voittaen useita palkintoja kuparikaiverrus- ja öljymaalauksillaan. Hän avioitui prinssi Paolo Borghesen kanssa 1977, ja he saivat tyttären Flavia. Perhe muutti Italiaan 1980-luvulla, ja Paolo kuoli 1999.

## Lähteet
* 

### Viitteet
Pertti Vanhanen

**Pertti Mikko Olavi Vanhanen** (9. heinäkuuta 1933 Kotka – 20. joulukuuta 2001 Kotka) oli suomalainen jalkapalloilija. 

Vanhanen edusti Suomen jalkapallomaajoukkuetta 16 A-maaottelussa. Hänen pelasi välihyökkääjänä ja tukimiehenä.

Hän voitti Kotkan Työväen Palloilijoiden riveissä Suomen mestaruuden vuosina 1951 ja 1952. Lisäksi hän saavutti SM-pronssia vuonna 1964.
Suomen Cup-mestaruuksia hänellä on kolme vuosilta 1958, 1961 ja 1967.

Mestaruussarjassa Vanhanen pelasi 167 ottelua ja teki kaikkiaan 50 maalia. Vuonna 1962 hänet valittiin Suomen kolmanneksi parhaaksi jalkapalloilijaksi. Jääkiekkoa Vanhanen pelasi KTP:n suomensarjajoukkueessa.

Hän edusti urallaan KTP:n lisäksi myös JBK:ta vuosina 1955 ja 1956. Vanhanen valmensi KTP:n edustusjoukkuetta vuodesta 1966 alkaen ja toimi myös seuran palloilujaoston puheenjohtajana. Hän on saanut Suomen Palloliiton ja TUL:n kultaisen ansiomerkin. Vanhanen harrasti myös tennistä. Vanhasen veli Mauri on myös ollut A-maajoukkuepelaaja.

## Lähteet
Yön metsästäjät

**Yön metsästäjät** (*The Ghost and the Darkness*) on Stephen Hopkinsin ohjaama yhdysvaltalainen elokuva vuodelta 1996. Se perustuu löyhästi tositapahtumiin ja kertoo ihmissyöjäleijonista, jotka tappoivat rautatien rakentajia 1800-luvun lopulla Tsavon alueella Keniassa. Elokuva sai parhaiden äänitehosteiden Oscar-palkinnon.

## Näyttelijät

## Katso myös
* Viidakon paholainen

## Lähteet

## Aiheesta muualla
* Chicagon luonnonhistorian museo - Tsavon ihmissyöjäleijonien näyttely 
*
Barbara Madejczyk

**Barbara Madejczyk** (s. 30. syyskuuta 1976) on puolalainen keihäänheittäjä.

Hän oli 12:s Ateenan olympialaisissa 2004, mutta karsiutui Helsingin MM-kilpailuissa 2005. Hän oli seitsemäs Göteborgin EM-kilpailuissa 2006, yhdeksäs Osakan MM-kilpailuissa 2007 ja jälleen seitsemäs Pekingin olympialaisissa 2008.

Hänen ennätyksensä on 64,08 m, jonka hän heitti Málagassa 28. kesäkuuta 2006. Tulos on myös Puolan ennätys.

## Lähteet
Käärmeihmiset

**Käärmeihmiset**, televisiossa **Liskonainen** (engl. *The Reptile*) on brittiläisen ohjaaja John Gillingin ohjaama, Hammer Film Productionsin tuottama kauhuelokuva vuodelta 1966. Elokuva oli Suomessa kielletty raaistavana vuodesta 1967 vuoteen 1992. Sitä sai esittää vain suljetuissa tilaisuuksissa, kuten Suomen Elokuva-arkiston näytöksissä.

Kiellon purkamisen jälkeen elokuva on ainakin kertaalleen televisioitu.  

## Tarina

Brittiläinen tiedemies on tiedonhalussaan hankkinut haltuunsa salaisista salaisinta tietoa itämaisesta käärmekultista vähät välittäen varoituksista, ja kostoksi tästä kultti ottaa hänen tyttärensä haltuunsa alistaen salaisille menoilleen.

Isä ja tytär saapuvat Englantiin paetakseen kulttia, mutta kultin pappi seuraa heitä sinnekin... ja pian rupeaa tapahtumaan salaperäisiä kuolintapauksia: ihmisiä alkaa kuolla jättimäisen myrkkykäärmeen hampaanjäljet niskassaan...

## Roolit

## Lähteet
Renata Pliś

**Renata Pliś** (s. 5. helmikuuta 1985) on puolalainen keskipitkän matkan juoksija.

Vuonna 2010 hän karsiutui 3&nbsp;000 metrin alkuerissä Dohan sisäratojen MM-kilpailuissa ja 1&nbsp;500 metrin alkuerissä Barcelonan EM-kilpailuissa. Pariisin sisäratojen EM-kilpailuissa 2011 hän oli 1&nbsp;500 metrin neljäs ajalla 4.15,16 ja Daegun MM-kilpailuissa hän karsiutui 1&nbsp;500 metrin välierissä. Vuonna 2012 hän karsiutui 1&nbsp;500 metrin alkuerissä Lontoon olympialaisissa. Moskovan MM-kilpailuissa 2013 hän karsiutui 1&nbsp;500 metrin välierissä. Vuonna 2014 hän sijoittui kuudenneksi Sopotin sisäratojen MM-kilpailuiden 3&nbsp;000 metrillä sekä Zürichin EM-kilpailuissa neljänneksi 1&nbsp;500 metrillä ja kymmenenneksi 5&nbsp;000 metrillä. Portlandin MM-hallikilpailuissa 2016 hän sijoittui 1&nbsp;500 metrillä seitsemänneksi.

## Henkilökohtaiset ennätykset
:Lähde: Tilastopaja
**Ulkoradat**
*800 m 2.00,45 (Zagreb 1.9.2010)
*1 000 m 2.37,89 (Varsova 20.9.2011)
*1 500 m 4.03,50 (Bryssel 16.9.2011)
*2 000 m 5.41,55+ (Monaco 22.7.2010)
*3 000 m 8.39,18 (Bryssel 5.9.2014)
*Kaksi mailia 9.28,80 (Birmingham 24.8.2014)
*5 000 m 15.18,75 (Liège 16.7.2014)
**Sisäradat**
*800 m 2.03,12 (Toruń 3.2.2015)
*1 000 m 2.39,22 (Spała 6.2.2016)
*1 500 m 4.07,10 (Tukholma 22.2.2011)
*3 000 m 8.50,75 (Glasgow 20.2.2016)
*Kaksi mailia 9.36,89 (Birmingham 20.2.2010)

+ = väliaikana juostu aika

## Huomautukset

## Lähteet
Huutomerkkiyökkönen

**Huutomerkkiyökkönen** (*Agrotis exclamationis*) on erittäin yleinen kesän yöperhoslaji.

## Koko ja ulkonäkö
Huutomerkkiyökkönen on keskikokoinen, varsin helposti tunnistettava yökköslaji. Etusiivet ovat pohjaväriltään tasaisen vaaleanruskeat ja siiven kärki on yleensä muuta siipeä tummempi. Rengastäplä on hieman siiven pohjaväriä tummempi mutta erottuu joskus heikosti. Munuaistäplä on mustareunainen ja pohjaväriltään tummanruskea. Paras tuntomerkki on kuitenkin siiven tyvestä kärkeä kohti osoittava keilatäplä, joka on väriltään hyvin tumma ja erottuu selkeästi vaikka perhosta katsoisi kauempaakin. Takasiivet ovet lähes valkoiset. Siipiväli on 34&ndash;46&nbsp;mm. Perhosen ruumis on yökkösille tyypilliseen tapaan tukeva, karvainen ja väritykseltään tasaisen ruskea. Pään takana, keskiruumiin etuosassa on helppona tuntomerkkinä musta, vaakasuora raita, joka näkyy selvästi kun perhosta katsoo edestäpäin.


Agrotis exclamationis-s.jpg| Profiili
Agrotis exclamationis-f.jpg| Etumerkki
Agrotis exclamationis-o.jpg| Värin vaihtelu


## Levinneisyys ja lentoaika
Suomessa huutomerkkiyökköstä tavataan etelärannikolta Etelä-Lappiin asti. Lentoaika kestää kesäkuun alusta heinäkuun loppuun. Joinakin vuosina lajilla voi esiintyä toisen sukupolven yksilöitä elo-syyskuussa.

## Elinympäristö ja elintavat
Tyypillisenä yöperhosena laji lähtee lentoon illan hämärryttyä. Huutomerkkiyökkönen lentää helposti valolle ja kesäöinä niitä voi tavata ulkovalojen luota jopa kymmenittäin. Täysikasvuinen toukka talvehtii.

## Ravintokasvi
Toukka on polyfagi, joka käyttää ravinnokseen useita erilaisia ruohovartisia kasveja.

## Lähteet

## Aiheesta muualla
* Laji.fi: Huutomerkkiyökkönen (''Agrotis exclamationis'')

* Lepidoptera and their ecology: ''Agrotis exclamationis'' (Linnaeus, 1758)
* Suomen Perhoset: Huutomerkkiyökkönen
* Ötökkätieto: Huutomerkkiyökkönen ''Agrotis exclamationis''
* University of Michigan, Animal Diversity Web (ADW): Agrotis exclamationis 
* Pherobase: Semiochemicals of Agrotis exclamationis, the Heart and dart moth
Jitex BK

**Jitex BK** on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.

Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut myös Ruotsin cupin kolmesti vuosina 1981, 1982 ja 1984. Menestysvuosien jälkeen seura joutui taloudellisiin vaikeuksiin ja putosi lopulta pääsarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi pääsarjatasolle kaudeksi 2010.

## Lähteet
Joanna Skibińska

**Joanna Skibińska** (s. 21. helmikuuta 1985) on puolalainen pituushyppääjä ja kolmiloikkaaja.

Hän osallistui kumpaankin lajiin Torinon sisäratojen EM-kilpailuissa 2009 karsiutuen kolmiloikassa tuloksella 13,69 m, mutta ollen kahdeksas pituushypyssä tuloksella 628 cm.

Hänen ulkoratojen pituushyppyennätyksensä on 652 cm, jonka hän hyppäsi Debrecenissä 15. heinäkuuta 2007. Sisäradoilla hän on hypännyt 658 cm Spalassa 21. helmikuuta 2009. Kolmiloikassa hänen ennätyksensä on Poznańissa 1. heinäkuuta 2007 hypätty 14,04 m. Sisäradoilla hän on hypännyt Puolan ennätyksen 14,10 m Spalassa 22. helmikuuta 2009.

Skibińska antoi 30. toukokuuta 2010 Hengelossa positiivisen dopingnäytteen. Hän sai kahden vuoden kilpailukiellon, joka päättyy 30. toukokuuta 2012.

## Lähteet
Keltatalvikki

**Keltatalvikki** (*Pyrola chlorantha*) on kangasmetsissä kasvava talvikkilaji. Sitä tavataan laajoilla alueilla Pohjois-Amerikassa ja Euroopassa. Laji on yleinen myös Suomessa.

## Ulkonäkö ja koko

Muiden talvikkien tapaan myös keltatalvikki kasvattaa rönsyilevän maavarren. Maavarresta nousee 10–25 cm korkeita lehdettömiä, tavallisesti punaisia kukkavarsia. Lehdet kasvavat kukkavarsien juurella ruusukkeina lähellä maanpintaa. Ruusukelehdet talvehtivat vihreinä. Lehdet ovat 1,5–2,5 cm pitkiä, pyöreitä ja väriltään tummanvihreitä. Lehden ruoti on lapaa pidempi ja siipipalteeton. Kukinto on pysty terttu. Leveän kellomaiset, kellanvihreät kukat ovat nuokkuvia. Verhiönliuskat ovat kolmiomaisia. Kukkien vihertävä emi on osittain näkyvillä. Keltatalvikki kukkii kesä-heinäkuussa.

## Levinneisyys
Keltatalvikin päälevinneisyysalue ulottuu Alpeilta Saksan läpi Fennoskandiaan, idän suunnassa läpi keskisen Itä-Euroopan aina Keski-Siperiaan saakka. Satunnaisemmin lajia esiintyy muun muassa Romaniassa, Kreikassa, Turkissa ja Kaukasuksen alueella. Lajia tavataan yleisesti myös Pohjois-Amerikan pohjoisosissa ja vuoristoalueilla.

Suomessa keltatalvikkia tavataan paikoitellen lähes koko maassa. Yleisimmillään laji on Etelä- ja Itä-Suomessa. Laji puuttuu suurimmasta osasta Pohjois-Lappia.

## Elinympäristö
Keltatalvikki viihtyy kuivissa ja tuoreissa kangasmetsissä sekä harjuilla. Erityisesti laji suosii sammaleisia, vanhoja metsiä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Suomen Lajitietokeskus: Keltatalvikki (''Pyrola chlorantha'')
* Pinkka, Lajintuntemuksen oppimisympäristö: Keltatalvikki (''Pyrola chlorantha'')
* Kasviatlas 2020: Keltatalvikin levinneisyys Suomessa.
* Pohjolan kasvien pauloissa: Pyrola chlorantha - keltatalvikki
* ITIS: ''Pyrola chlorantha'' 
* United States Department of Agriculture (USDA): ''Pyrola chlorantha'' 
* Flora of China: ''Pyrola chlorantha''
Mer de Noms

**Mer de Noms** on rockyhtye A Perfect Circlen debyyttialbumi. Se julkaistiin 23. toukokuuta 2000. Albumin nimi on ranskaa ja tarkoittaa nimien merta. Musiikin ovat säveltäneet Billy Howerdel ja Maynard James Keenan.

## Kappaleet
#The Hollow &ndash; 2:58
#Magdalena &ndash; 4:06
#Rose &ndash; 3:26
#Judith &ndash; 4:07
#Orestes &ndash; 4:48
#3 Libras &ndash; 3:39
#Sleeping Beauty &ndash; 4:10
#Thomas &ndash; 3:29
#Renholdër &ndash; 2:24
#Thinking of You &ndash; 4:34
#Breña &ndash; 4:24
#Over &ndash; 2:21

## Arvostelut
* AllMusic: 
* Soundi: 

## Lähteet
Cate Tiernan

**Cate Tiernan** (oik. **Gabrielle Charbonnet**; s. 24. heinäkuuta 1961, New Orleans) on yhdysvaltalainen nuortenkirjailija. 

Vuosina 2001–2003 ilmestynyt sarja *[[Sweep]]*, jonka nimi joissakin maissa on *Wicca*, käsittelee wiccalaisuutta. Tiernan itse ei ole sitoutunut uskontoihin, mutta sanoo arvostavansa wiccan naiskeskeisyyttä. Sarja oli tarkoitus julkaista Suomessa vuodesta 2010 alkaen, mutta kustantaja Stabenfelt perui sarjan julkaisun Pohjoismaissa.

## Lähteet

## Aiheesta muualla
* Kotisivut. 
* Tiernanin fanisivusto.
Jouko Vuorela

**Jouko Antero Vuorela** (s. 26. heinäkuuta 1963 Helsinki) on entinen suomalainen jalkapalloilija. Hän pelasi laitapuolustajana ja hyökkääjänä. Vuorela on Kontulan Urheilijoiden kasvatteja.
 
Vuorela pelasi Veikkausliigassa ja sitä edeltävässä mestaruussarjassa vuosina 1988–1994 yhteensä 169 ottelua tehden niissä 14 maalia. Mestaruussarjassa ja liigassa hän edusti Helsingin Jalkapalloklubia, jonka joukkueeseen hän nousi 23-vuotiaana. Viimeisen liigakautensa hän pelasi Finnairin Palloilijoissa, josta hän siirtyi takaisin kasvattajaseuraansa.

Vuorela voitti HJK:n riveissä Suomen mestaruuden vuosina 1988, 1990 ja 1992. Lisäksi hän saavutti SM-pronssia vuonna 1993.  Vuonna 1993 hän saavutti myös Suomen Cupin voiton. Hän edusti Suomen jalkapallomaajoukkuetta 16 A-maaottelussa.

## Huomiot

## Lähteet
Anno Domini High Definition

__NOTOC__
**Anno Domini High Definition** on puolalaisen metalliyhtye Riversiden neljäs studioalbumi. Se julkaistiin 19. kesäkuuta 2009. Sen musiikin on säveltänyt Riverside ja sanoittanut Mariusz Duda. Albumin kansitaiteen ja muun kuvituksen on tehnyt Travis Smith. 

Albumi nousi Puolassa listaykköseksi.

## Kappaleet
#
#
#
#
#

## Kokoonpano
* Mariusz Duda – laulu, kitara, basso
* Piotr Grudzinski – kitara
* Piotr Kozieradzki – rummut
* Michał Łapaj – kosketinsoittimet

## Arvostelut
* Allmusic: 
* Desibeli.net:  
* Imperiumi: 6½/10
* Metal Storm: 9.0/10

## Lähteet

## Aiheesta muualla
* 
*
José Francisco Torres

**José Francisco Torres Mezzell** (s. 29. lokakuuta 1987 Longview, Texas, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän on edustanut muun muassa meksikolaista Pachucaa ja kuulunut myös Yhdysvaltain maajoukkueeseen.

## Seurajoukkueura

Torresin isä on meksikolainen ja äiti yhdysvaltalainen, minkä myötä hänellä on sekä Meksikon että Yhdysvaltain kansalaisuus. Hän vietti lapsuutensa Texasissa, mutta siirtyi high school -ikäisenä meksikolaisen Pachucan juniorijoukkueeseen.

Torres debytoi Meksikon korkeimmalla sarjatasolla Primera Divisiónissa ottelussa Tolucaa vastaan 29. marraskuuta 2006 ja nousi Pachucan avauskokonpanoon syksyllä 2008. Hän pelasi joukkueensa kaikissa kolmessa ottelussa vuoden 2008 seurajoukkueiden MM-kilpailuissa. Vuoden 2009 InterLigassa hän oli yksi Pachucan onnistujista rangaistuspotkukilpailuun venyneessä loppuottelussa, jonka voitolla joukkue varmisti paikkansa Copa Libertadoresissa.

## Maajoukkueura

Sukujuurtensa vuoksi Torresilla oli mahdollisuus edustaa maajoukkuetasolla joko Yhdysvaltoja tai Meksikoa. Hän kieltäytyi paikasta Yhdysvaltain olympiajoukkueessa Pekingin olympialaisten jalkapalloturnauksessa vedoten seurajoukkuekiireisiin, mutta valitsi lopulta synnyinmaansa ja debytoi Yhdysvaltain A-maajoukkueessa MM-karsintaottelussa Kuubaa vastaan 11. lokakuuta 2008.

Torres kuului Yhdysvaltain joukkueeseen vuoden 2009 Maanosaliittojen cupissa, jossa ei kuitenkaan pelannut minuuttiakaan. Vuoden 2010 MM-kilpailuiden karsinnoissa hän pelasi kaikkiaan seitsemässä ottelussa, ja hänet valittiin myös lopputurnausmiehistöön. Hän on pelannut kaikkiaan 26 maaottelua vuosina 2008–2013.

## Saavutukset

* Primera División de México: kevät 2007
* CONCACAF Champions League: 2007, 2008, 2009–2010
* SuperLiga: 2007

## Lähteet

## Aiheesta muualla

* José Francisco Torresin esittely Yhdysvaltain jalkapalloliiton sivustolla
Sweep

**Sweep** on yhdysvaltalaisen Cate Tiernanin 15-osainen nuorten fantasiasarja. Sarjan ensimmäinen osa *Book of Shadows* ilmestyi Penguinin kustantamana vuonna 2001. Sarjan nimi on joissakin maissa *Wicca* ja siinä käsitellään wiccalaisuutta. 

## Julkaisematta jättäminen Suomessa

Sarja oli tarkoitus julkaista Suomessa Stabenfelt-kustantamon 9–13-vuotiaille tarkoitetun TL-kirjakerhon kautta, ja ensimmäinen teos oli jo kirjapainossa. Kristillisdemokraattien kansanedustaja Leena Rauhala teki hallitukselle kirjallisen kysymyksen, koska sarjan henkilöhahmot harjoittavat wiccaa. Stabenfeldt-kustantamo päätti olla julkaisematta sarjaa Suomessa, Ruotsissa ja Norjassa. Kustantamo kertoi tehneensä päätöksen julkaisematta jättämisestä itsenäisesti. 

Suomen luonnonuskontojen yhdistys Lehto ja Pakanaverkko paheksuivat Rauhalan toimintaa tiedotteessaan. Suomalaiset wiccat eivät voi valittaa uskonrauhan rikkomisesta oikeusteitse, koska he eivät ole rekisteröity uskonnollinen yhdyskunta. Pasi Karppanen kirjoitti Turun science fiction -seuran *Spin*-lehdessä, että jos kansanedustajan asemassa oleva henkilö herjaisi islamia tai kristinuskoa samalla tavalla, joutuisi hän todennäköisesti eroamaan. ”Wiccalaisuuden kohdalla tämä on kuitenkin täysin sallittua.” Jos wiccalaisuudelle olisi myönnetty Suomessa virallisen uskonnon asema vuonna 2001, olisi Karppasen mukaan Rauhala voitu haastaa oikeuteen uskonrauhapykälään vedoten.﻿ Karppanen totesi aikaisempiin keskusteluihin viitaten, että ”eduskunnan tehtävä ei ole Suomessa toimia sensuurielimenä, eikä sillä ole edes valtuuksia siihen”. Siten Rauhalan kirjallinen kysymys ”olikin nähtävissä istuvan kansanedustajan pohjatyönä tulevia eduskuntavaaleja silmällä pitäen”. 

Alkukieliseen teokseen tutustunut Karppanen ei löytänyt teoksesta mitään niistä asioista, joita Rauhala oli nostanut kielteisinä esiin. Teoksessa tulee hyvin esille luonnonuskonnon feministisyys ja rauhanomaisuus. ”Sinänsä Rauhalan hätäännyksen siis ymmärtää, sillä on vaikea uskoa, etteikö useampikin nuori lukija olisi kokenut jonkinasteista wicca-herätystä, jos kirjat olisi julkaistu suomeksi.” Sarja on Karppasen mukaan toimivaa teiniviihdettä, joka olisi suomeksi julkaistuna epäilemättä koukuttanut lukijoitaan.

## Sarjan kirjoja
* 

## Lähteet

## Aiheesta muualla

* Leinivaara, Juha: Nuortenkirjallisuus, osa 2. Paholaisen asianajaja -blogi 17.6.2010.
* Ovaskainen, Teppo: Noidat suuttuivat kansanedustajalle: ”Vainoa.” *Uusi Suomi* 8.6.2010.
* Poroila, Heikki: Taas ne tekevät sen ihan itse (puhetta sananvapaudesta, osa N). Kirjastot.fi 8.6.2010.
* Saine, Reetta: Kirjat puhtaaksi yhdellä pyyhkäisyllä! Kirjaston antitäti hyssyttää 8.6.2010.
* Sweep-kirjat kertovat noitatytöstä.  *Helsingin Sanomat* 8.6.2010.
Punkaharjun vaakuna

**Punkaharjun vaakuna** oli Punkaharjun kunnan tunnus. Aiheen hirsi koroineen viittaa alueen luonnonkauniisiin harjuihin ja samalla kunnan nimeen. Kruunu symboloi vanhaa kruununpuistoa, joka nykyään tunnetaan Punkaharjun luonnonsuojelualueena.

Vaakunan selitys on ”sinisessä kentässä yläreunaltaan kuusikoroinen ja alareunaltaan aaltokoroinen hirsi, jonka yläpuolella kruunu, kaikki kultaa.” Vaakunan on suunnitellut Olof Eriksson, ja Punkaharjun kunnanvaltuusto hyväksyi sen kokouksessaan 29. huhtikuuta 1954. Sisäasiainministeriö vahvisti vaakunan käyttöön 9. elokuuta samana vuonna.

Vaakuna jäi epäviralliseksi kotiseutuvaakunaksi 2013, kun Punkaharju ja Kerimäki liittyivät Savonlinnan kaupunkiin.

## Lähteet
* 
*
Kolbotn IL

**Kolbotn Idrettslag** (**Kolbotn IL**) on vuonna 1915 perustettu norjalainen urheiluseura Oppegårdista. Sen lajeihin kuuluvat jalkapallo, koripallo, käsipallo, lentopallo, paini, suunnistus, uinti ja voimistelu.

Kaksi olympiakultaa voittanut painija Jon Rønningen edusti Kolbotnia.

Kolbotn on voittanut Norjan mestaruuden käsipallossa 1983 ja 1984 sekä lentopallossa 1984, 1986 ja 1992. Seuran naisjalkapallojoukkue on voittanut mestaruuden 2002, 2005 ja 2006.

## Lähteet

## Aiheesta muualla
* Seuran viralliset sivut
Olha Saladuh’a

**Olha Valerijivna Saladuh’a** (, s. 4. kesäkuuta 1983 Donetsk) on ukrainalainen kolmiloikkaaja ja poliitikko.

Saladuha oli toinen Izmirin universiadeissa 2005. Vuonna 2006 hän oli neljäs Göteborgin EM-kilpailuissa tuloksella 14,38&nbsp;m. Osakan MM-kilpailuissa 2007 hän sijoittui seitsemänneksi tuloksella 14,60&nbsp;m. Bangkokin universiadeissa hän voitti kultaa tuloksella 14,79&nbsp;m. Vuonna 2008 hän oli kuudes Valencian sisäratojen MM-kilpailuissa tuloksella 14,32&nbsp;m ja yhdeksäs Pekingin olympialaisissa tuloksella 14,70&nbsp;m. Barcelonassa 2010 hän voitti Euroopan-mestaruuden tuloksella 14,81&nbsp;m. Daegun MM-kilpailuissa 2011 hän voitti maailmanmestaruuden tuloksella 14,94&nbsp;m. Hän voitti Euroopan-mestaruuden Helsingissä 2012 ennätyksellään 14,99&nbsp;m. Lontoon olympialaisissa hän sai pronssia tuloksella 14,79&nbsp;m.

Göteborgin EM-hallikilpailuissa 2013 hän voitti mestaruuden Ukrainan ennätyksellä 14,88&nbsp;m. Moskovan MM-kilpailuissa 2013 Saladuha sijoittui kolmiloikassa pronssille tuloksella 14,65&nbsp;m. Sopotin MM-hallikilpailuissa 2014 hän sai hopeaa tuloksella 14,45&nbsp;m. Hän voitti kolmannen peräkkäisen Euroopan-mestaruuden Zürichissä 2014 tuloksella 14,73&nbsp;m. Pekingin MM-kilpailuissa 2015 ja Amsterdamin EM-kilpailuissa 2016 hän sijoittui kuudenneksi. Hän karsiutui loppukilpailusta Rio de Janeiron olympialaisissa 2016 ja Berliinin EM-kilpailuissa 2018. Hän saavutti pronssia sisäratojen EM-kilpailuissa Glasgow'ssa 2019 tuloksella 14,47&nbsp;m. Hän sijoittui viidenneksi saman vuoden Dohan MM-kilpailuissa. Vuonna 2021 järjestetyissä Tokion olympialaisissa hän karsiutui kolmiloikan loppukilpailusta.

Saladuh’a on valmistunut Donetskin terveystieteen, liikuntatieteen ja urheilun valtioninstituutista. Vuoden 2019 parlamenttivaaleissa hänet valittiin Ukrainan parlamenttiin Verh’ovna Radaan Kansan palvelija -puolueen listan 57:ntenä, sitoutumattomana ehdokkaana. Hän on Verh’ovna Radan nuoriso- ja urheiluvaliokunnan jäsen.

Toukokuussa 2023 Saladuh’aa vastaan nostettiin syyte kansanedustajan ilmoitusvelvollisuuden laiminlyömisestä: hän oli vuonna 2020 jättänyt ilmoittamatta omistamallaan kiinteistöllä sijaitsevan keskeneräisen rakennuksen Kolonštšynan kylässä Kiovan lähellä. Saladuh’an mukaan kyseisellä kiinteistöllä ei tuolloin ollut rakennuksia, mutta vuonna 2019 otettu ilmakuva osoitti, että rakennus oli jo silloin rakenteilla. Syytteestä kuitenkin luovuttiin, koska rikos oli ehtinyt vanhentua.

## Henkilökohtaiset ennätykset
;Ulkoradat
* Pituushyppy: 637&nbsp;cm (2006)
* Kolmiloikka: 14,99&nbsp;m (2012)

;Sisäradat
* Pituushyppy: 631&nbsp;cm (2006)
* Kolmiloikka: 14,88&nbsp;m (2013)

## Lähteet
Thirteenth Step

**Thirteenth Step** on rockyhtye A Perfect Circlen toinen studioalbumi. Se julkaistiin 16. syyskuuta 2003.
## Kappaleet

#The Package &ndash; 7:40
#Weak and Powerless &ndash; 3:15
#The Noose &ndash; 4:53
#Blue &ndash; 4:13
#Vanishing &ndash; 4:51
#A Stranger &ndash; 3:12
#The Outsider &ndash; 4:06
#Crimes &ndash; 2:34
#The Nurse Who Loved Me &ndash; 4:04
#Pet &ndash; 4:34
#Lullaby &ndash; 2:01
#Gravity &ndash; 5:08

## Arvostelut
* AllMusic: 
* Soundi: 

## Lähteet
Nueva Espartan lippu

**Nueva Espartan lippu** on Venezuelan Nueva Espartan osavaltion tunnus. Se on jaettu kolmeen vaakasuoraan raitaan. Ylin keltainen raita ja sen puoliympyrä symboloivat Karibian aurinkoa ja rikkautta. Vihreä raita symboloi luontoa ja maata ja sen kolme tähteä saaria Margarita, Coche ja Cubagua. Sininen raita symboloi Karibian merta.
Pesäpallon Ykkössarja 1990

Pesäpallon Ykkössarjan kausi 1990 oli kymmenes ykkössarjakausi pesäpallossa. Mansen Pesäpallo voitti sarjan ja nousi Superpesikseen kesäksi 1991.

## Ykkössarja

### Runkosarja

**Uusinta sarjapaikasta**

Mansen Pesäpallo nousi SM-sarjaan. Muhos ja Ulvila karsintaan Superpesiksen 12.-13. sijoittuneiden kanssa. Suomensarjaan putosivat Puurtila, Nurmo ja Lammi. Tilalle nousivat Suomensarjan lohkovoittajat: Kuusankosken Puhti, Koskenkorvan Urheilijat ja Haapajärven Kiilat.

### Superpesiskarsinta

## Lähteet

* http://mrasilainen.com/sarjat/ottelut/M_1-sarja_1981-2008.xls
Nenad Milijaš

**Nenad Milijaš** (; s. 30. huhtikuuta 1983 Belgrad, Jugoslavia) on serbialainen jalkapalloilija. Hän on pelipaikaltaan keskikenttäpelaaja.

## Ura
### Seurajoukkue
Milijaš pelasi junioriaikoinaan belgradilaisessa Zemunissa, jonka edustusjoukkueeseen hän nousi vuonna 2000. Kaudella 2001–2002 hän onnistui vakiinnuttamaan paikkansa joukkueessa ja kuului seuraavina kausina sen luottopelaajiin.

Parhaan kautensa maalien valossa hän pelasi 2005–2006, kun hän onnistui tekemään puolen kauden aikana kahdeksan osumaa. Hyvin menneen puolikautisensa jälkeen hän siirtyi tammikuussa 2006 Punaiseen tähteen. Hänen kautensa päättyi juhlaan, kun joukkue voitti sekä maan pääsarjamestaruuden että cupin. Joukkue voitti myös seuraavalla kaudella 2006–2007 molemmat kilpailut.

Dušan Bajevićin alaisuudessa Milijaš sai hyvin rajoitetusti peliaikaa, mutta Boško Ǵurovskin saavuttua hänen peliaikansa ja vastuunsa kasvoi jälleen. Hän onnistui säilyttämään pelipaikkansa joukkueessa vaikeina aikoina ja lopulta hänestä kasvoi joukkueen yhdeksi tärkeimmistä pelaajista. Kotimaansa sarjamenestyksen johdosta joukkue pääsi pelaamaan myös euro-cupien otteluita.

Milijaš pelasi tähän asti parhaan kautensa 2008–2009, kun hän teki kaikki kilpailut mukaan lukien 22 maalia. Hän oli kauden päätteeksi paras serbialainen maalintekijä ja hävisi pääsarjan parhaan maalintekijän palkinnon vain yhdellä maalilla. Hänet valittiin sarjakauden parhaaksi pelaajaksi sekä äänestettiin kauden tähdistöjoukkueeseen.

15. kesäkuuta 2009 hän teki nelivuotisen sopimuksen englantilaisseura Wolverhamptonin kanssa. Hän teki ensiesiintymisensä joukkueessa kauden avausottelussa West Ham Unitedia vastaan. Ensimmäisen maalinsa hän teki joulukuussa 2009 ottelussa Boltonia vastaan ja kaksi viikkoa myöhemmin toisensa Burnleytä vastaan.

### Maajoukkue
Milijaš teki ensiesiintymisensä Serbian maajoukkueessa 6. syyskuuta 2008 pelatussa vuoden  Färsaaria vastaan. Hän teki ensimmäisen maalinsa maajoukkueessa neljännessä ottelussaan 19. marraskuuta 2008 Bulgariaa vastaan. Hänet valittiin Serbian joukkueeseen vuoden 2010 MM-kilpailuihin.

## Lähteet

## Aiheesta muualla
* Esittely Wolverhampton Wanderersin virallisella kotisivustolla
Hospital Clínicin metroasema

**Hospital Clínic** on Barcelonan metron linjan 5 asema. Se sijaitsee Eixamplen alueella ja on saanut nimensä läheisestä Hospital Clínic i Provincial de Barcelonan sairaalasta.

Hospital Clínic on avattu vuonna 1969 ja nykyisin se on osa linjan keskimmäistä osuutta. Asema sijaitsee Carrer Rosselló -kadun alla ja asemalle on sisäänkäynit Carrer del Comte d'Urgellin ja Carrer de Villarroelin kaduilta. Molemmilla sisäänkäynneillä on omat lippuhallinsa, joista pääsee laituritasolle liukuportaiden ja hissien avulla.

## Lähteet

## Aiheesta muualla
*Hospital Clínicin asema Trens de Catalunya -sivustolla
Belvederen Apollo

**Belvederen Apollo** (*Beldeveren Apollon*) on tunnettu antiikin aikainen veistos. Valkoinen 224&nbsp;cm korkea marmoriveistos kuvaa kreikkalaista jumalaa Apollonia, joka on juuri tavoittanut Python-käärmeen ja nuoli on lentänyt hänen jousestaan.

Belvederen Apollo on roomalainen 100-luvulla jaa. tehty kopio tai mukaelma kadonneesta alkuperäisestä kreikkalaisesta pronssiveistoksesta, joka on oletetusti tehty 300-luvun lopulla eaa. Alkuperäisen veistoksen tekijäksi oletetaan Leokhares. Beldeveren Apollo saattaa olla myös eri esikuvien perusteella tehty tyylijäljitelmä. Veistoksen tanssillinen asento, naisellinen ulkonäkö ja huolella veistetty kampaus erottavat sen 400-luvun eaa. ateenalaisista miespatsaista. Veistos tuli kuuluisaksi 1400–1500-lukujen taitteessa, jolloin se löydettiin.

## Lähteet

## Aiheesta muualla
Lilija Kulyk

**Lilija Kulyk** (, s. 27. tammikuuta 1987) on ukrainalainen kolmiloikkaaja.

Hän voitti pronssia alle 20-vuotiaiden EM-kilpailuissa 2005 tuloksella 13,42 m ja alle 20-vuotiaiden MM-kilpailuissa 2006 tuloksella 14,01 m. Alle 23-vuotiaiden EM-kilpailuissa hän voitti sen sijaan kultaa vuonna 2007 tuloksella 14,39 m ja pronssia vuonna 2009 tuloksella 13,88 m. Hän karsiutui Pekingin olympialaisissa 2008, Berliinin MM-kilpailuissa 2009, Dohan sisäratojen MM-kilpailuissa 2010 ja Barcelonan EM-kilpailuissa 2010.

Hänen ennätyksensä on 14,39 m, jonka hän hyppäsi Debrecenissä 13. heinäkuuta 2007 voittaessaan kultaa alle 23-vuotiaiden EM-kilpailuissa. Sisäradoilla hän on hypännyt 14,06 m Sumyssa 18. helmikuuta 2010. Pituushypyssä hänen ennätyksensä on Kiovassa 19. toukokuuta 2007 hypätty 646 cm. Sisäradoilla hän on hypännyt 637 cm Zaporižžjassa 26. tammikuuta 2008.

## Lähteet
Svitlana Mamjejeva

**Svitlana Mamjejeva** (, s. 19. huhtikuuta 1982) on ukrainalainen kolmiloikkaaja.

Hän karsiutui Pekingin olympialaisissa 2008, Torinon sisäratojen EM-kilpailuissa 2009 ja Berliinin MM-kilpailuissa 2009.

Hänen ennätyksensä on 14,38 m, jonka hän hyppäsi Jaltalla 23. heinäkuuta 2009. Sisäradoilla hän on hypännyt 14,17 m Sumyssa 24. helmikuuta 2008.

## Lähteet
Viktorija Rybalko

**Viktorija Rybalko** (, s. 26. lokakuuta 1982) on ukrainalainen pituushyppääjä.

Hän oli neljäs Göteborgin EM-kilpailuissa 2006 tuloksella 662 cm. Vuonna 2007 hän sijoittui seitsemänneksi Birminghamin sisäratojen EM-kilpailuissa tuloksella 644 cm ja 11:nneksi Osakan MM-kilpailuissa tuloksella 645 cm. Hän karsiutui Pekingin olympialaisissa 2008 ja Berliinin MM-kilpailuissa 2009. Dohan sisäratojen MM-kilpailuissa 2010 hän oli kahdeksas tuloksella 628 cm. Barcelonan EM-kilpailuissa 2010 hän sijoittui neljänneksi tuloksella 678. Seuraavan vuoden Daegun MM-kilpailuissa hän karsiutui.

Hänen ennätyksensä on 695 cm, jonka hän hyppäsi Jaltalla 13. kesäkuuta 2012. Sisäradoilla hän on hypännyt 674 cm Moskovassa 28. tammikuuta 2007.

## Lähteet
Elsa Ytti

**Elsa Kaarina Ytti** (s. 14. lokakuuta 1944 Huittinen) on suomalainen taidegraafikko. Vanhemmat agronomi Matti Ytti ja filosofian kandidaatti Irma Ytti, o.s. Helkavaara. Hän on käynyt Taideteollista oppilaitosta vuosina 1966–1970. Muu koulutus: Gesamthochschule in Kassel 1975. Tamarind Institute, University of New Mexico, Albuquerque 1998.

Ensimmäinen yksityisnäyttely Helsingissä Kaivopuiston galleriassa 1985. Pääasiallinen työskentelytekniikka serigrafia.

## Lähteet
* Elsa Ytin omat sivut
* 

### Viitteet

## Aiheesta muualla
* Viralliset verkkosivut
Shields Roadin metroasema

**Shields Road** on Glasgow'n metron asema Pollokshieldsin alueella Glasgow'n kaupungin eteläosassa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla.

Shields Roadin asema sijaitsee nykyisin kaupunkirakenteen muuttumisen vuoksi syrjäisellä M8-moottoritien reunustamalla teollisuusalueella. Asema on kuitenkin melko vilkas, sillä syyskuusta 2006 asti asemalla on ollut käytössä yli 800-paikkainen liityntäpysäköinnin mahdollistava pysäköintihalli. Teollisuusrakennusten lisäksi aseman lähistöllä sijaitsee Charles Rennie Mackintoshin suunnittelemassa rakennuksessa toimiva Scotland Street School Museum.

Shields Roadin asema ei nimestään huolimatta sijaitse tarkalleen ottaen Shields Road -kadulla vaan Scotland Streetillä. Aseman nimen muuttamista ei kuitenkaan toistaiseksi ole pidetty tarpeellisena.

## Lähteet
Spiders (single)

**Spiders** on System of a Downin vuonna 1998 julkaisema kappale, joka julkaistiin singlenä sekä yhtyeen nimikkoalbumilla. Kappale julkaistiin singlenä vuoden 1999 puolella. Spidersista on tehty myös musiikkivideo, jonka ohjasi Charlie Deaux.
Philippe Adamski

**Philippe Adamski** (s. 8. huhtikuuta 1985) on ranskalainen suunnistuksen maailmanmestari. Hän edustaa suomalaista Kalevan Rastia.

Viimeisenä juniorivuotenaan 2005 Adamski voitti nuorten MM-kilpailuissa hopeaa keskimatkalta ja pronssia pitkältä matkalta. Olomoucin MM-kilpailuissa 2008 hän sijoittui keskimatkalla seitsemänneksi. Primorskon EM-kilpailuissa 2010 hän voitti hopeaa pitkältä matkalta ja viestistä.

Adamski voitti Savoien MM-kilpailuissa 2011 viestissä kultaa yhdessä François Gononin ja Thierry Gueorgioun kanssa sekä sijoittui pitkällä matkalla seitsemänneksi ja keskimatkalla yhdeksänneksi. Vuoden 2012 EM-kilpailuissa Falunissa hän saavutti viestissä pronssia ja sijoittui pitkällä matkalla seitsemänneksi. Samana vuonna Lausannen MM-kilpailuissa hän sijoittui pitkällä matkalla neljänneksi ja viestissä viidenneksi. Vuonna 2013 hän sijoittui Vuokatin MM-kilpailujen viestissä kahdeksanneksi ja pitkällä matkalla 12:nneksi. Vuoden 2014 arvokisoissa Adamskin paras saavutus oli pitkän matkan 12. sija Palmelan EM-kilpailuissa.

Jukolan viestin Adamski on voittanut Kalevan Rastin joukkueessa vuosina 2007 ja 2012–2014. Tiomila-viestin hän on voittanut vuosina 2010, 2011, 2013 ja 2014. Maailmancupin kokonaiskilpailussa Adamski on parhaimmillaan ollut kymmenes vuonna 2010.

## Lähteet
HMS Marne (G35)

**HMS Marne** (viirinumero G35) oli Britannian kuninkaallisen laivaston M-luokan hävittäjä toisessa maailmansodassa.

## Valmistus

Alus tilattiin 7. heinäkuuta 1939 osana vuoden 1939 laivasto-ohjelmaa Parsons Marine Steam Turbine Companyltä, joka teki alihankintasopimuksen aluksen rungosta Vickers Armstrongin kanssa. Köli laskettiin 23. lokakuuta. Alus laskettiin vesille 30. lokakuuta 1940 ja valmistui 2. joulukuuta 1941, jolloin sen tarjoukseen perustunut hinta oli 457&nbsp;512 puntaa ilman Amiraliteetin toimittamia ase- ja viestijärjestelmiä.

## Palvelus
Maaliskuussa 1945 alus lähti Välimereltä Portsmouthiin, jonne se saapui 8. huhtikuuta. Maaliskuussa 1952 alus hinattiin ankkuripaikalle Penarthiin ja sijoitettiin 1955 poistolistalle. Alus myytiin 16. elokuuta 1957 Turkille ja siirrettiin telakalle modernisoitavaksi. Alus luovutettiin 9. syyskuuta 1959 Portsmouthissa ostajalle, joka liitti sen laivastoonsa nimellä *Mareşal Fevzi Çakmak*. Alus myytiin romutettavaksi 1971.

## Lähteet

*
*
*
*

### Viitteet
Miloš Ninković

**Miloš Ninković** (; s. 25. joulukuuta 1984 Belgrad, Jugoslavia) on serbialainen jalkapalloilija. Hän edustaa ukrainalaista Dynamo Kiovaa ja on pelipaikaltaan keskikenttäpelaaja.

Ninković siirtyi Dynamo Kiovaan vuonna 2004. Aikaisemmin hän oli edustanut neljä kautta Čukarički Stankomia.

Hänet valittiin mukaan Serbian maajoukkueen kokoonpanoon vuoden 2010 MM-kilpailuihin.

## Lähteet

## Aiheesta muualla
* Esittely Dynamo Kiovan virallisella kotisivustolla
Maja Alm

**Maja Alm** (s. 10. heinäkuuta 1988) on tanskalainen suunnistaja. Hän edustaa tanskalaista OK Pan Århusia.

Alm edusti ensimmäisen kerran Tanskaa nuorten MM-kilpailuissa vähän ennen 16-vuotissyntymäpäiväänsä. Dubbon nuorten MM-kilpailuissa 2007 hän saavutti pronssia sprintissä. Samana vuonna aikuisten MM-kilpailuissa Kiovassa hän sijoittui kahdeksanneksi viestissä. Göteborgissa 2008 hän saavutti nuorten MM-hopeaa viestissä. Toisissa aikuisten MM-kilpailuissaan Miskolcissa 2009 Alm sijoittui 28:nneksi sprintissä, 35:nneksi keskimatkalla ja 39;nneksi pitkällä matkalla. Trondheimin MM-kilpailuissa 2010 hän lähestyi kärkeä sijoittumalla yhdeksänneksi sprintissä, 11:nneksi keskimatkalla, 17:nneksi pitkällä matkalla sekä viidenneksi viestissä. Savoien MM-kilpailuissa 2011 hän sijoittui sprintissä neljänneksi, keskimatkalla kuudenneksi sekä viestissä viidenneksi.

Alm saavutti ensimmäisen aikuisten MM-mitalinsa Lausannessa 2012 sijoittumalla hopealle sprintissä. Keskimatkalla hän oli 28:s ja viestissä kuudes. Sotkamon MM-kilpailuissa 2013 hän sijoittui sprintissä neljänneksi 4,5 sekuntia pronssimitalisti Venla Niemelle hävinneenä sekä keskimatkalla kymmenenneksi. Trentinon MM-kilpailuissa 2014 Alm saavutti sprinttiviestissä hopeaa ja sprintissä pronssia.

Ensimmäiset maailmanmestaruutensa Alm voitti Invernessissä 2015 sprintissä, sprinttiviestissä ja perinteisessä viestissä. Keskimatkalla hän sijoittui 11:nneksi. Strömstadin MM-kilpailuissa 2016 hän voitti kultaa sprintissä ja sprinttiviestissä, saavutti hopeaa viestissä sekä sijoittui keskimatkalla viidenneksi. Tarton MM-kilpailuissa 2017 hän voitti kultaa sprintissä, saavutti hopeaa sprinttiviestissä ja pitkällä matkalla sekä sijoittui viestissä kymmenenneksi. Riian MM-kilpailuissa 2018 hän voitti neljäntenä perättäisenä vuonna sprintin maailmanmestaruuden, saavutti pitkällä matkalla hopeaa ja sprinttiviestissä pronssia sekä sijoittui viestissä kuudenneksi. Doksyn MM-kilpailuissa 2021 Alm saavutti pronssia sprintissä.

Primorskon EM-kilpailuissa 2010 Alm saavutti pronssia sprintissä ja uusi saavutuksensa kaksi vuotta myöhemmin Falunin EM-kilpailuissa. Maailmancupin kokonaiskilpailussa hän sijoittui kolmanneksi vuonna 2010. Venlojen viestin Alm on voittanut vuonna 2009 Ulricehamns OK:n joukkueessa ja vuosina 2013–2014 OK Pan Århusissa.

## Lähteet

## Aiheesta muualla
HMS Milne (G14)

**HMS Milne** (viirinumero G14) oli Britannian kuninkaallisen laivaston M-luokan hävittäjä toisessa maailmansodassa.

## Valmistus

Alus tilattiin 7. heinäkuuta 1939 osana vuoden 1939 laivasto-ohjelmaa Scotts Shipbuilding and Engineering Companyltä Greenockista, missä köli laskettiin 24. tammikuuta 1940. Alus laskettiin vesille 30. joulukuuta 1941 ja valmistui laivueenjohtajana 6. elokuuta 1942, jolloin sen tarjoukseen perustunut hinta oli 659&nbsp;512 puntaa sisältäen Amiraliteetin toimittamat ase- ja viestijärjestelmät.

## Palvelus
Alus lähti 4. huhtikuuta 1945 Gibraltarilta Harwichiin, jossa se poistettiin palveluksesta. Alus siirrettiin 16. elokuuta reserviin ja ankkuroitiin Harwichiin, kunnes se siirrettiin Rosythiin. Alus toimi reservin ja telakalla olevien alusten miehistöjen majoitusaluksena. Alus päätettiin muuttaa tyypin 62 fregatiksi ja hinattiin Plymouthiin. Muutostöitä ei kuitenkaan toteutettu, koska luokan alukset todettiin sopimattomiksi muutoksiin. Lisäksi alus oli heikkokuntoinen, joten se hinattiin Penarthiin ankkuroitavaksi ja asetettiin poistolistalle.

Alus myytiin 24. syyskuuta 1957 Turkille ja siirrettiin telakalle modernisoitavaksi. Alus luovutettiin 12. kesäkuuta 1959 Turkin laivastolle, joka nimesi sen *Alp Arslaniksi*. Alus poistettiin palveluksesta 1971 ja myytiin romutettavaksi.

## Lähteet

*
*
*
*

### Viitteet
Gerardo Torrado

**Gerardo Torrado Díez de Bonilla** (s. 30. huhtikuuta 1979 México, Meksiko) on meksikolainen jalkapalloilija. Hän pelasi Meksikon maajoukkueessa 146 ottelua ja teki niissä kuusi maalia
. Pelipaikaltaan hän oli puolustava keskikenttäpelaaja.

Torradoa kutsuttiin lempinimellä "El Borrego" () tuuhean hiustyylinsä takia. Hänet tunnettiin erityisesti kovasta taklauspelistään ja hyvästä pelisilmästään.

## Ura
Torrado teki ensiesiintymisensä Club Universidad Nacionalissa vuonna 1997, jossa hän pelasi kolmen kauden ajan. Sieltä hän siirtyi espanjalaiseen Tenerifeen yhdeksi kaudeksi. Kaudeksi 2002–2003 Torrado siirtyi Poli Ejidon kautta Sevillaan, jossa hän pelasi 2½-kauden aikana 40 ottelua.

Vuonna 2004 hän teki sopimuksen Racing Santanderin kanssa. Hän nousi kauden aikana kannattajien yhdeksi suosikeista, mutta ajauduttuaan pieniin ongelmiin valmentajan kanssa hänen peliaikansa jäi hyvin rajalliseksi.

Torrado palasi kotimaahansa kesällä 2005 ja siirtyi Cruz Azuliin. Hän teki ensiesiintymisensä Monarcas Morelia vastaan, jossa hän teki myös kaksi maalia. Cruz Azul voitti lopulta ottelun hänen maaleillaan 2–0. Hän nousi nopeasti yhdeksi joukkueen luottopelaajista ja toimi myöhemmin myös joukkueen kapteenina.

Saksan MM-kilpailuissa 2006 Torrado pelasi kolmessa Meksikon neljästä ottelusta.

## Lähteet

## Aiheesta muualla
* Torradon esittely Esmas.com-sivustolla  
* Torradon tilastot Football Database -sivustolla
Mihály Szeróvay

**Mihály Szeróvay** (s. 14. toukokuuta 1982) on unkarilainen jalkapallomaalivahti, joka on edustanut Suomen Veikkausliigan JJK:ta.

Szeróvay tuli Suomeen syksyllä 2007 opintojen vuoksi ja liittyi samalla tuolloin Ykkösessä pelanneeseen JJK:n joukkueeseen. Kaudella 2008 hän oli JJK:n runkopelaajia, kun joukkue nousi ensimmäistä kertaa Veikkausliigaan. Hänen aikaisempia seurojaan ovat unkarilaiset Ferencváros, ESMTK ja BKV Előre sekä espanjalainen Atlético Vallbonense.

Szeróvay kertoi syksyllä 2009 joutuneensa lahjontayrityksen kohteeksi, mistä hän kieltäytyi. Lahjoja, joksi osoittautui toinen Suomessa asunut unkarilaispelaaja, tarjosi Szeróvaylle 15&nbsp;000 euroa, mikäli hän järjestäisi joukkueelleen tappion Tampere Unitedia vastaan pelatussa kauden päätösottelussa.

Szeróvay väitteli liikuntatieteiden tohtoriksi Jyväskylän yliopistossa 2017. Sen jälkeen hän on toiminut Southamptonin yliopistossa lehtorina. Toukokuussa 2020 hänet valittiin Jyväskylän yliopiston ja Palloliiton yhteiseen työelämäprofessorin viisivuotiseen tehtävään kolmestatoista hakijasta.

## Lähteet
Abda

**Abda** tarkoittaa seuraavia:

*Abda, kylä Länsi-Unkarissa

Se on ainakin kolmen idän assyrialaisen kirkon pyhimyksen nimi:
* Abda Dair-Konilainen, pappi ja apotti
* Abda Edessalainen, Edessan piispa
* Abda Hiralainen, munkki